2021. gada 24. augustā Noteikumi Nr. 567

Rīgā (prot. Nr. 57 45. §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1daļu, 19.1pantu,

30. panta trešo daļu, 31. panta piekto daļu,

39. panta pirmo un otro daļu,

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14., 15., 16., 17., 18. un 21. punktu,

6.1panta otro daļu, 6.3panta otro daļu, 6.4 panta otro daļu, 6.7 panta pirmo, otro un trešo daļu, 6.9 panta otro daļu un 10.4 panta trešo daļu,

Farmācijas likuma 5. panta 3. un 12. punktu

1. Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 49A., 50A., 50C., 54A., 60A., 64B., 68B., 71A., 76A., 82A., 83A., 84B., 85A., 92B., 95A., 102C., 104A., 112A., 114A., 120B., 123., 129., 134A., 159. nr.) šādus grozījumus:

1.1. papildināt noteikumus ar 14.612. apakšpunktu šādā redakcijā.

"14.612. amatiermākslas kolektīvu nodarbības var organizēt iekštelpās, ja vienā telpā vienlaikus atrodas ne vairāk kā 30 personas un vienai personai tiek nodrošināti ne mazāk kā 3 m2 no pieejamās platības, kā arī ārtelpās grupās līdz 50 cilvēkiem, nodrošinot, ka šo grupu dalībnieki nesatiekas.";

1.2. izteikt 38. 16 punktu šādā redakcijā:

"38.16 Sadarbspējīgu vakcinācijas sertifikātu izsniedz, aptur tā darbību un anulē šādā kārtībā:

38.161. sadarbspējīgu vakcinācijas sertifikātu izsniedz šo noteikumu 38.19 punktā minētajā kārtībā, ja persona ir vakcinēta pret Covid-19 ar Eiropas Zāļu aģentūras vai līdzvērtīgu regulatoru reģistrētu vai Pasaules Veselības organizācijas atzītu vakcīnu atbilstoši vakcīnas lietošanas instrukcijai. Sertifikātu izsniedz par katru saņemto vakcīnas devu;

38.162. Nacionālais veselības dienests aptur sadarbspējīga vakcinācijas sertifikāta darbību personai, kurai apstiprināta SARS-CoV-2 infekcija, uz laiku līdz vienpadsmitajai dienai kopš parauga ņemšanas datuma pirmā pozitīvā testa vienas saslimšanas epizodes ietvaros, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS;

38.163. Nacionālais veselības dienests, pamatojoties uz tiesībsargājošo iestāžu sniegto informāciju kriminālprocesā, anulē vai atjauno e-veselībā norādi par vakcinācijas faktu pret Covid-19, kā arī attiecīgi anulē sadarbspējīgo vakcinācijas sertifikātu vai atjauno tā darbību.";

1.3. papildināt 38. 17 punkta pirmo teikumu aiz vārda "pozitīvs" ar vārdiem un skaitļiem "izņemot personas, kurām laboratoriski tika apstiprināta Covid-19 infekcija, nosakot SARS-CoV-2 vīrusa RNS, un vēl nav pagājušas 11 dienas kopš parauga ņemšanas datuma pirmā pozitīvā testa vienas saslimšanas epizodes ietvaros";

1.4. izteikt 38.40 un 38.41 punktu šādā redakcijā:

"38.40 Atbilstību šo noteikumu [38.39 punktā](https://likumi.lv/ta/id/315304#p38.39) minētajām prasībām persona apliecina ar sadarbspējīgu vakcinācijas, testēšanas vai pārslimošanas sertifikātu vai ar citu Amerikas Savienotajās Valstīs, Apvienotajā Karalistē, Austrālijas Savienībā, Izraēlas Valstī, Jaunzēlandē vai Kanādā izsniegtu derīgu Covid-19 vakcinācijas, pārslimošanas vai veikta Covid-19 testa apliecinājumu. Ieceļojot no valstīm, kas nav Amerikas Savienotās Valstis, Apvienotā Karaliste, Austrālijas Savienība, Izraēlas Valsts, Jaunzēlande vai Kanāda, testēšanas faktu var apliecināt ar testa rezultātu angļu valodā vai izceļošanas valsts valodā. Šie dokumenti var būt papīra vai elektroniskā veidā (viedierīcē).

38.41 Ja persona ieceļo ar transportlīdzekli, kas neveic komercpārvadājumu, vai ieceļo no valsts, kas nav Eiropas Savienības un Eiropas Ekonomikas zonas valsts, Šveices Konfederācija, Amerikas Savienotās Valstis, Apvienotā Karaliste, Austrālijas Savienība, Izraēlas Valsts, Jaunzēlande vai Kanāda, ar transportlīdzekli, kas veic komercpārvadājumu, tā apliecina atbilstību šo noteikumu [38.39 punkta](https://likumi.lv/ta/id/315304#p38.39) prasībām, aizpildot elektroniski apliecinājuma anketu informācijas sistēmas tīmekļvietnē (covidpass.lv), un, ja nepieciešams, uzrāda šo noteikumu [38.40](https://likumi.lv/ta/id/315304#p38.40) un [38.52 punktā](https://likumi.lv/ta/id/315304#p38.52) minētos dokumentus Valsts robežsardzei vai Valsts policijai.";

1.5. izteikt 62.33 punkta ievaddaļu šādā redakcijā:

"62.33 Nacionālais veselības dienests apstrādā šo noteikumu 62.261., 62.262. un 62.265. apakšpunktā minētos datus:";

1.6. izteikt 62.34 punktu šādā redakcijā:

"62.34 Nacionālajam veselības dienestam ir tiesības apstrādāt šo noteikumu 62.26 1.1., 62.26 1.2., 62.26 1.3., 62.26 1.4. un 62.26 5. apakšpunktā minētos datus, salīdzināt ar e-veselībā esošajiem datiem un pieprasīt no ārstniecības iestādēm šo noteikumu 62.261.8.1. un 62.26 1.8.2. apakšpunktā minēto informāciju, ja tāda nav vakcinācijas informācijas sistēmā pieejama, lai informētu pret Covid-19 nevakcinētās personas par iespēju saņemt vakcīnu pret Covid-19."

2. Šo noteikumu 1.4. apakšpunkts stājas spēkā 2021. gada 1. septembrī.

Ministru prezidents A. K. Kariņš

Veselības ministrs D. Pavļuts